ועדת הכלכלה, כנסת 18, פרוטוקול מספר 142, 2009-12-29 11:00

אופיר אקוניס: בוקר טוב.

אופיר אקוניס: אני פותח את ישיבת ועדת הכלכלה.

אופיר אקוניס: על סדר היום: הצעת חוק אגרה בעבור רשות השידור (הקפאת והפחתה באגרה) (תיקוני חקיקה), התש"ע-2009.

אופיר אקוניס: אנחנו בבקשת הממשלה להצעת חוק שעברה אתמול בקריאה ראשונה, שמבקשת להקפיא לשנה את מתווה ההפחתה של האגרה.

אופיר אקוניס: אני מוכרח להגיד לכם ולפרוטוקול, ביושר ובהגינות, שאני מתפלא על כך שהממשלה קיבלה החלטה לשנות החלטה נבונה של שר האוצר דאז, מר בנימין נתניהו, משנת 2003,

אופיר אקוניס: שמדברת על הפחתה הדרגתית במתווה יורד של אגרת רשות השידור.

אופיר אקוניס: זה לא שלא נהנים משידור הערוץ הראשון אבל בכל מקום אליו אני מגיע, שואלים אותי למה משלמים אגרה.

אופיר אקוניס: זאת השאלה הכי נפוצה בכל מקום אליו אני מגיע.

אופיר אקוניס: אני מסביר להם, בחוסר פופולאריות משווע מבחינתי, בסיכון פוליטי גדול, שמדובר על חוק רשות השידור שחוקק לקראת סוף שנות השישים, שמחייב כל אדם שמחזיק במקלט טלוויזיה לשלם אגרה.

אופיר אקוניס: אני רואה גם חשיבות רבה לשידור הציבור.

אופיר אקוניס: מצד שני, אני חושב שהאינטרס הציבורי גובר על האינטרס הממשלתי.

אופיר אקוניס: למרות שהאוצר התנגד בהתחלה לבקשת השר אדלשטיין, בסופו של דבר, באופן חריג, הוא כן קיבל את הבקשה.

אופיר אקוניס: אני מוכרח להגיד לכם שיש התלבטות קשה לגבי ההצעה הזאת.

אופיר אקוניס: מה גם, שאני לא מבין ועדיין לא קיבלתי תשובה, האם ברשות השידור נעשים דברים שלא היו אמורים להיעשות בזמן של משבר תקציבי?

אופיר אקוניס: כל מיני חוזים של בכירים, חלוקת מכוניות, ניסיונות להביא כל הזמן יבוא מבחוץ.

אופיר אקוניס: אני חושב שהמנכ"ל היה צריך להיות פה אבל הוא עסוק בדיון בנושא האירוויזיון.

לאה ורון: אדוני היושב ראש, אני מבקשת להודיע שאתמול בערב שוחחתי עם מנכ"ל רשות השידור ווידאתי שהוא יגיע היום לדיון הוועדה.

אופיר אקוניס: הוא נמצא בוועדת החינוך בדיון על הארוויזיון.

אופיר אקוניס: חבל, אנחנו נקיים את זה בלעדיו.

אופיר אקוניס: תציג לנו את הרציונאל.

עידו אציל: כידוע, רשות השידור נמצאת בתהליכים מתקדמים של רפורמה להבראתה.

עידו אציל: כיום בחוק רשות השידור קבועה הפחתה באגרת רשות השידור בגין החזקת מקלט טלוויזיה בשיעור של 5%.

עידו אציל: .

עידו אציל: כמו כן, קבועה הפחתה בפקודת התעבורה, בסכום שגובה משרד התחבורה עבור רשות השידור יחד עם אגרת רישיון הרכב.

עידו אציל: בתקופה שמיום 1.4.2010 עד 31.3.2011 כדי לסייע לרשות השידור לעמוד ברפורמה בעצם מוצע כרגע להקפיא את ההפחתות האמורות באגרה.

עידו אציל: אני אציין שהממשלה רואה לנגד עיניה אינטרס ציבורי רחב.

עידו אציל: יכול להיות שהאגרה אמנם לא פופולארית אבל צריך לזכור שיש הרבה מיסים ואגרות שהן לא פופולאריות ומן הסתם ברגע שמדובר בשידור ציבורי, אנחנו לא נותנים יחס מופחת לפופולאריות.

עידו אציל: כאמור, השר וגם הממשלה ראו לנגד עיניהם את האינטרס הציבורי הרחב.

אורן משה: רק להדגיש שזאת הקפאה חד שנתית.

עידו אציל: אמרתי.

עידו אציל: זאת הקפאה לשנת 2010.

עידו אציל: זה בנוגע לאגרה בגין החזקת מקלט טלוויזיה.

עידו אציל: בנוגע לסכום הנוסף שגובה משרד התחבורה זה רק לתקופה מ-1.4.2010 עד 31.3.2011.

חיים אורון: אני אתחיל בהסתייגות מהותית.

חיים אורון: במליאת הכנסת הצבעתי בעד הצעת החוק הזאת.

אופיר אקוניס: אני לא הצבעתי בעדה.

אופיר אקוניס: אתה הצבעת עם הממשלה?

חיים אורון: אני הצבעתי עם הממשלה.

חיים אורון: את חטאיי אני מונה ומזכיר.

אופיר אקוניס: כדי שהדברים יהיו ברורים, לא הייתי בהצבעה.

אופיר אקוניס: לא הצבעתי נגדה.

חיים אורון: אם היית נוכח מה היית עושה?

אופיר אקוניס: אני לא יודע.

אופיר אקוניס: לפני שנכנסת אמרתי שאני בהתלבטות אמיתית לגבי ההצעה שמונחת בפנינו.

חיים אורון: גם אני בהתלבטות אמיתית.

חיים אורון: קודם כל, הצבעתי בעד וסיעתנו הגדולה תצביע בעד.

חיים אורון: בהסתייגות מהותית אני מבקש למחוק את הזמניות.

חיים אורון: אני מבקש למחוק את המצב של מסלול יורד של האגרה, מהטעם שכבר הזכרתי בישיבה הקודמת.

אופיר אקוניס: אני מודה שאתה מפתיע אותי.

חיים אורון: למה?

אופיר אקוניס: אתה מבקש לבטל את מתווה ההחלטה.

חיים אורון: ברור.

חיים אורון: הדברים שנראים לי מגונים זה "killing me softly".

חיים אורון: אמרתי את זה בישיבה הקודמת ואני אומר את זה גם היום.

חיים אורון: להרוג ברכות, בעיניי זה גם לא אמיץ, גם לא רציני וגם מבחינת התוצאה, כשמדובר ברשות השידור, יש בה את כל המגרעות ואין כל יתרון.

חיים אורון: מה אנחנו בסך הכול רוצים?

חיים אורון: אנחנו רוצים עוגן ציבורי רציני בשידור, גם לצורך חדשות וגם לצורך היצירה העצמית.

חיים אורון: כל השאר זה כבר העטיפות.

חיים אורון: אני לא מאמין שאפשר לקיים מפת שידורים לאומית מבלי שהעוגן הזה קיים.

חיים אורון: אולי זה לא העוגן היחידי, לא עוגן בלעדי ואולי אפילו לא ראשי, כמו שפעם רציתי, אבל עדיין הוא עוגן שגם משליך על אחרים.

חיים אורון: זאת ההצדקה היחידה לגבות אגרה.

חיים אורון: הוגשו לך נתונים ואני מכיר אותם בעל-פה.

חיים אורון: עד היום לא הוצע מודל אחר בעולם, חוץ מאשר אצל קדאפי וחוסיין, שזאת מחלקה ממשלתית שמקבלת כסף.

חיים אורון: את זה אנחנו לא רוצים.

חיים אורון: לכן המודל הזה, שאנחנו מעתיקים אותו מהמדינות המתוקנות, הוא כנראה המודל הנכון של אגרה.

חיים אורון: האגרה היא על הקופסה.

חיים אורון: האגרה היא לא אם אתה מסתכל בערוץ הראשון אלא כי זה הדרך לגבות את הכסף על הרדיו באוטו,

חיים אורון: למרות שהיום אתה יכול לנסוע עם אייפון ולא לפתוח את הרדיו.

חיים אורון: קיבלנו את זה כי זה כמס יעודי למטרה הזאת, אגב, אחד המיסים היחידים.

חיים אורון: הטעם הולך ונעלם כי התכלית הולכת ונעלמת ואז חוזרים לויכוח.

חיים אורון: אתה תשכנע אותי שהממשלה מאוד רוצה שהשידור יתקיים אבל תראה מה קורה פה כל שבוע.

חיים אורון: עכשיו תהיה שחיקה לקראת סוף שנה.

חיים אורון: מספר המאזינים יירד, יפגעו ברדיו, שזה בכל זאת הגרעין שהרשות שומרת על היתרון שלה, למרות גלי צה"ל.

חיים אורון: בסופו של דבר, בסך כל התחנות, היא שומרת על היתרון שלה ואנחנו עושים את זה.

חיים אורון: הדבר המרכזי הוא, שגם אתמול בדיון השר לא אמר לכנסת שהוא מתכוון ביום ראשון לבוא לממשלה ולהציע מועמד ליושב ראש ושהוא מתכוון בתוך שבוע לבוא לממשלה ולהציע הרכב לוועד המנהל שהוא מתכוון לסיים את החקיקה בחוק במתכונתו הקיימת.

חיים אורון: אני רוצה שהאוצר יסיים את המשא ומתן על הרפורמה עד סוף 2009, תן לי קצת להשתגע.

חיים אורון: זה מונח על השולחן.

חיים אורון: שלושת המהלכים האלה מונחים על השולחן.

חיים אורון: אתמול עברה האגרה בכנסת ברוב נגד אחד.

חיים אורון: בעבר היו אגרות שעברו אל חודו של קול.

חיים אורון: כרגע קצת נרדמו כי רוב המתנגדים נמצאים בקואליציה, אז היום הם מצביעים בעד.

אופיר אקוניס: מה היו יחסי הכוחות אתמול?

חיים אורון: רק אחד הצביע נגד ו-32 היו בעד.

חיים אורון: זה היה אחרי השיא של פסטיבל קדימה והליכוד.

חיים אורון: זה לא היה עם 100 איש, זה היה רק עם 40 איש.

חיים אורון: חבר הכנסת אקוניס, יש לך תפקיד מאוד מרכזי.

חיים אורון: אנחנו פעם השתמשנו בכלי הזה בוועדת הכספים.

חיים אורון: ועדת הכספים כבר לא שם והוא נמצא אצלך, דהיינו, להביא אותם ולהכריח אותם לסיים את שלושת המהלכים הללו, אם באמת אתה חושב שהתנאי להבראת העניין הם שלושת המהלכים האלה כי אין לנו כלים אחרים.

חיים אורון: אם לא ניתן להם את האגרה, 60 או 80 מיליון שקל, הוא מת.

חיים אורון: אני לא נגד להרוג אותו אבל זה הכלי שלך.

חיים אורון: אני לא משתחרר מההרגשה, למרות כל האמירות, שאולי יש כאלה בממשלה שאומרים: לא נורא, ניסינו, רצינו, האוצר ניסה, אלו ניסו.

חיים אורון: פה צריך מישהו שייקח את זה באחריות ממשית.

חיים אורון: משה גביש, יחד עם שקלאר ניסו להולך את זה.

חיים אורון: היתה הרגשה שהנה מגיעים וזה לא קרה.

חיים אורון: החוק בכלל קבור, עכשיו עוסקים בחוקים אחרים.

חיים אורון: לא עוסקים בחוק רשות השידור כי יש מחלוקת בממשלה על תוכנו של חוק רשות השידור.

חיים אורון: גם פה, אני חוזר ל-softly.

חיים אורון: אני משרת מטרות שאולי אני בעצם נגדן.

חיים אורון: אם יתקבל חוק רשות שידור שראש הממשלה והשר הממונה קובעים את הממונה אז אני רוצה שיסגרו את הרשות, לא צריך את כל הסיפור הזה.

חיים אורון: אני לא צריך להיאבק כדי לעשות להם עוד חינמון אחד כי כבר יש חינמון אחד ולא צריך שניים.

חיים אורון: בסדר, אז אני זורק אפונים על הקיר.

חיים אורון: בסוף אני אצביע בעד ובזה ייגמר העניין.

חיים אורון: אני חושב שהעסק בסכנה קיומית במונחים של שבועות, במונחים קצרי מועד.

אופיר אקוניס: במשוואה הזאת יש רק נעלם אחד.

אופיר אקוניס: אני לא יודע וגם אתה לא יודע, וכדאי שנדע, מה קורה בזמן הזה ברשות השידור על מה מוציאים כספים?

אופיר אקוניס: אם מוציאים כספים, מי מרוויח מהם?

אופיר אקוניס: האם הציבור מרוויח?

אופיר אקוניס: אני שואל, אני רוצה לדעת, על מה מוציאים כסף ברשות השידור?

אופיר אקוניס: האם חלק מהעובדים הבכירים או הזוטרים מקבלים עכשיו מכוניות חדשות ונוצצות?

אופיר אקוניס: האם על זה יוצא הכסף?

אופיר אקוניס: אני לא רוצה להגיד את התשובה כי אני לא יודע?

אופיר אקוניס: האם הוא יוצא על משכורות עתק של בכירים חדשים שהיו בחופשה כזאת או אחרת וחוזרים?

אופיר אקוניס: אני לא מוכן להיות בחד צדדיות.

אופיר אקוניס: אני כן נמצא ב"יתנו - יקבלו".

אופיר אקוניס: אתמול העברנו במהירות את החוק שמתיר לשר אדלשטיין, השר הממונה, להקטין את המכסה של הפקות המקור.

אופיר אקוניס: אני חושב שזאת עזרה דרמטית לרשות השידור וגם לעובדים של רשות השידור.

חיים אורון: על זה הצבענו נגד.

אופיר אקוניס: אני הצבעתי בעד.

אופיר אקוניס: בהצבעה הזאת הייתי וגם הצגתי את הצעת החוק הזאת.

אופיר אקוניס: אני רוצה, בהזדמנות זאת, למנהלת הוועדה וליועצת המשפטית שסייעו לי בהצגת החוק הזה והצבעתי בעד.

אופיר אקוניס: אנחנו עוזרים כל הזמן לרשות השידור אבל למי אנחנו עוזרים?

אופיר אקוניס: אנחנו לא באנו לעזור להנהלה הבכירה.

אופיר אקוניס: באנו לעזור לצופים, למאזינים וגם לעובדים.

אופיר אקוניס: אמרתי כאן שהעובדים לא יכולים להיות בני ערובה, במובן הזה שכשאין כסף מוטל גרזן על משכורתם.

אופיר אקוניס: שמעתי שאתמול בוועד המנהל ביקרו את יו"ר ועדת הכלכלה, שיש לו רק סמכויות לדבר ואין לו שום יכולת לבצע.

אופיר אקוניס: אתם תיראו פה שיש יכולת לבצע.

אופיר אקוניס: תודה.

אופיר אקוניס: עכשיו נבצע דברים מאוד מעניינים.

מוטי שקלאר: אפשר להשיב?

אופיר אקוניס: שמעתי שאתמול פקידי ציבור ביקרו נבחרי ציבור בישיבה של הוועד המנהל.

אופיר אקוניס: אני מבקשת, אם יש לכם ביקורת, להביע אותה בפני ולא מאחורי גבי.

חיים אורון: מה קרה?

אופיר אקוניס: שום דבר.

חיים אורון: - - אני מקווה שאתה לא הולך לנהל את רשות השידור מפה.

אופיר אקוניס: לא, ממש לא, חלילה.

אופיר אקוניס: ממש אין לי כוונה.

אופיר אקוניס: אמרתי גם בישיבה הקודמת שאין לי כוונות כאלה.

אופיר אקוניס: אני רוצה שהציבור יקבל שידור טוב יותר ברדיו ובטלוויזיה ושהעובדים יקבלו את משכורתם בזמן.

אופיר אקוניס: שלא נשמע בעיתונות – בעניין הזה אני בטוח שאתה מצטרף אלי, לקרוא בעיתונות שהמשכורות תעוכבנה ויש בעיות בתזרים המזומנים של רשות השידור ושהעובדים יהיו ראשונים להיפגע.

אופיר אקוניס: לא מקובל.

אופיר אקוניס: אגב, אדוני המנכ"ל, קיבלתי בקשה לדיון מהיר מחבר הכנסת אילטוב בנושא רדיו רק"ע ואני מתכוון להעלות את זה במהירות על סדר היום.

אופיר אקוניס: אני חושב שרדיו רק"ע הוא רדיו ציבורי חשוב.

אופיר אקוניס: הוא קלט עלייה עצומה משנת 1991 ועד היום והוא צריך להמשיך במתכונתו.

אופיר אקוניס: אגב, הוא משדר גם באמהרית ובשפות אחרות.

אופיר אקוניס: הוא צריך להמשיך במתכונתו ולא המקוצצת.

אופיר אקוניס: עכשיו אני אבקש מנילי בן גיגי לומר מה עמדתך בעניין הזה.

אופיר אקוניס: אחריה מיטל בשאר מהמועצה הישראלית לצרכנות ואחר-כך המנכ"ל ונציגי העובדים.

נילי בן גיגי: שתי נקודות עקרוניות שאנחנו מבקשים להעלות בהקשר הזה.

נילי בן גיגי: כמו שהזכיר יושב-הראש, המגע הראשוני של הציבור עם רשות השידור זה לתת כסף וזה לא מגע חיובי.

נילי בן גיגי: אגרת הטלוויזיה כיום היא אינה שוויונית במובן הסוציאלי שלה, במובן שהיא לא מבחינה בין עני ועשיר.

נילי בן גיגי: בנוסף לזה, יש גבייה לא מלאה של מגזרים מסוימים.

נילי בן גיגי: להיות פחות "פוליטיקלי קורקט", בציבור הערבי, איך לומר, זה לא אופטימאלי.

נילי בן גיגי: מאידך, עלות מחלקת הגביה היא בערך 30 מיליון שקל לשנה.

נילי בן גיגי: אנחנו מבקשים להציע פיתרון שונה שלדעתנו ישרת את כל הצדדים, גם את רשות השידור, גם את הציבור הרוחב, את כולם.

נילי בן גיגי: אנחנו מציעים לגבות את האגרה דרך אגרת הרכב.

נילי בן גיגי: כלומר, בעל חידוש הרישיון.

נילי בן גיגי: אני אסביר את ההיגיון שמאחורי העניין.

גדי בן יצחק: מה העלות של זה?

נילי בן גיגי: תן לי קודם להסביר.

נילי בן גיגי: לגבי אגרת הרכב.

נילי בן גיגי: זה בוודאי ייתר על עלויות מחלקת הגבייה.

נילי בן גיגי: זה ייתר את העלויות של הפרסומות של מחלקת הגביה.

נילי בן גיגי: זה יהיה הרבה יותר סוציאלי מהבחינה הזאת שמי שיש לו שני רכבים ישלם יותר ממי שיש לו רכב אחד.

נילי בן גיגי: אם היום עלות אגרת הרדיו היא 115 שקלים - - -

אופיר אקוניס: זאת הצעת חוק אחרת.

נילי בן גיגי: אנחנו מבקשים להציע מבנה שלדעתנו יהיה אופטימאלי יותר ויפתור את הבעיה הזאת.

נילי בן גיגי: הדיון הזה היה כבר בשנה שעברה.

אופיר אקוניס: אני רוצה דבר מאוד ספציפי.

אופיר אקוניס: אני מוכן לשמוע את ההצעה.

אופיר אקוניס: מה עמדתך לגבי ההצעה הזאת שעל השולחן, הקפאת מתווה ההפחתה?

אתי בנדלר: חבר הכנסת אורון, יש לך הסתייגות שאתה רוצה להפסיק את מתווה ההפחתה.

חיים אורון: מי שרוצה להרוג, שיביא חוק להרוג את רשות השידור.

חיים אורון: אחר כך יש לי שתי הסתייגויות לדיבור.

נילי בן גיגי: לבקשתך אני אקצר את דבריי.

נילי בן גיגי: מזמן כבר לא קולטים את רשות השידור רק בטלוויזיה.

נילי בן גיגי: יש היום אינטרנט וצריך לעדכן את זה להתאים את זה.

נילי בן גיגי: גם אם מעלים את זה בצורה מדורגת של 50 שקל כפול 2 מיליון כלי רכב שיש במדינה, אז מובן היתרון שיש בזה.

נילי בן גיגי: ביחס לדבריך.

נילי בן גיגי: כמו שציינת, אנחנו כל הזמן שומעים על הגירעון.

נילי בן גיגי: אנחנו מבקשים לדעת למה לא מניחים את ספר התקציב של הרשות?

אופיר אקוניס: זה בדיוק מה שאמרתי.

אופיר אקוניס: אנחנו יודעים מה אנחנו נותנים אבל אנחנו לא יודעים מה אנחנו מקבלים.

נילי בן גיגי: בדיוק.

אופיר אקוניס: אז אתמול נתנו את החוק שמאפשר להקטין - - -

מוטי שקלאר: אם הדוברים שלא יודעים מה מקבלים יתחילו לראות ערוץ 1, הם ידעו מה הם מקבלים.

נילי בן גיגי: אני דווקא צופה בערוץ 1.

אופיר אקוניס: לא דיברנו על זה.

אופיר אקוניס: אגב, גם אני צופה בערוץ 1.

אופיר אקוניס: אני גם מאזין ל"קול ישראל" ואני גם צופה בערוץ 1.

אופיר אקוניס: דיברנו על דברים אחרים.

נילי בן גיגי: גם אני צופה ומאזינה.

נילי בן גיגי: אנחנו רוצים לדעת האם הגירעון הוא גירעון אמיתי או כתוצאה מניהול לא אחראי?

אופיר אקוניס: השידור הוא טוב ואני אחזור על זה אלף פעם.

אופיר אקוניס: השידור הוא טוב.

מוטי שקלאר: אז יש תמורה לאגרה.

אופיר אקוניס: בסדר, אבל דיברנו על דברים אחרים.

נילי בן גיגי: אנחנו רוצים לדעת על מה הגירעון.

נילי בן גיגי: כל הזמן אנחנו ניזונים מפי רשות השידור על אותו גירעון.

נילי בן גיגי: אנחנו מבקשים לדעת על מה הגירעון, האם הוא אמיתי או שהוא תוצאה מניהול לא אחראי, מחוזים של כוכבים?

נילי בן גיגי: אין כאן שקיפות.

נילי בן גיגי: על אחת כמה וכמה בתקופה כזאת שאין ועד מנהל, אין מליאה.

נילי בן גיגי: אם מבקשים כסף, אנחנו רוצים לדעת למה זה הולך.

אופיר אקוניס: את צודקת, את מצטרפת לדעתי, זה נכון.

מיטל בשרי: על התהליכים של הבראתה של הרשות אנחנו שומעים מזה זמן רב.

מיטל בשרי: לצערנו בשנים האחרונים הן התכנים והן היקפי הצפייה הם בירידה.

מיטל בשרי: רוב הציבור בישראל מעוניין בשידור הציבורי אבל הוא מעוניין בשידור ציבורי איכותי.

מיטל בשרי: אנחנו שוב פעם באים לדון פה על הקפאת הפחתת האגרה ולצערנו הרב הציבור משלם מידי פעם ולא מקבל משהו בתמורה.

מיטל בשרי: לגבי ההקפאה, אם הכספים ילכו רק להבראתה של הרשות, אסור להקפיא את האגרה.

מיטל בשרי: אם הכספים ילכו לשידור הציבורי להפקות המקור, אזי שיאפשרו להם להקפיא את האגרה.

אופיר אקוניס: אני מבקש הערות לעניין החוק.

גדי בן יצחק: לעניין החוק, בוודאי שנשמח שתקפיאו את זה וגם שתתקבל ההסתייגות של חבר הכנסת אורון.

גדי בן יצחק: לא יעלה על הדעת שיהיה מצב שהאגרה תרד עד שהיא תהיה אפס.

גדי בן יצחק: מישהו צריך להחליט באמת כמה מגיע לציבור לשלם.

גדי בן יצחק: המנכ"ל אמר נכון שאם המבקרים את רשות השידור היו גם מאזינים וגם צופים, אולי היתה ירידה בביקורת.

גדי בן יצחק: בקנה מידה בינלאומי זה מצחיק כמה אנחנו כאזרחים משלמים על העניין הזה.

גדי בן יצחק: הערה קטנה.

גדי בן יצחק: זה אמנם לא לסדר היום, אבל דיברו כאן על הרפורמה.

גדי בן יצחק: כעובד בקול ישראל אני לא חושב שזה יהיה טוב לשידור הציבורי ולמאזינים אם הנהלת רשות השידור תפגע בשידורי הרדיו תוך כדי הדיבורים על הרפורמה.

גדי בן יצחק: נאמר בפירוש, כשחתמנו על הסכם פרישה באפריל, שאין צעדים חד צדדיים.

גדי בן יצחק: משום מה, ברשות השידור, כל יום, מי שקורא לעצמו הוועד המנהל, מחליט לקצץ משהו.

גדי בן יצחק: אתמול הוחלט לקצץ בשידורי "קול ישראל".

גדי בן יצחק: אם יש משהו שנותן ביצים, ולא אמרתי ביצי זהב, גם את זה נהרוג ונשלח את זה לחור השחור של התקציב, שאף אחד לא ראה אותו וגם לא העובדים?

גדי בן יצחק: ביקשנו אותו כמה וכמה פעמים ולא קיבלנו.

גדי בן יצחק: אנחנו מנהלים משא ומתן לרפורמה בלי נתונים אמיתיים?

גדי בן יצחק: גם את זה אנחנו מבקשים ואומרים לנו שאין להם.

גדי בן יצחק: היושב ראש אמר שהוא יעביר את זה למי שממונה על רשות השידור, שמישהו ינהל משא ומתן לרפורמה אמיתית.

ברוך אסקרוב: אני יושב ראש ועד העובדים העיתונאיים ב"קול ישראל" תל-אביב.

ברוך אסקרוב: אני מצטרף לגדי ולחברים אחרים.

ברוך אסקרוב: לדיון שמתקיים פה עכשיו, 5% לשנה אחת, יש משמעות אסטרטגית, יתכן לקיום רשות השידור, כפי שחבר הכנסת אורון אמר.

ברוך אסקרוב: מדוע?

ברוך אסקרוב: מפני שהצעדים שמופעלים עכשיו יש להם איום אמיתי על היכולת להשלים את הדיונים על הרפורמה.

ברוך אסקרוב: אם כבוד היושב ראש היה אפילו מנחה או מחייב בדרכים שהוא יכול לחייב שההקלה שהקפאת ההורדה תופנה לטובת אי הפעלת צעדים של קיצוץ כי הם מופעלים תחילה על המאזינים.

ברוך אסקרוב: אתה עשית היררכיה שאנחנו שלמים איתה.

ברוך אסקרוב: המאזינים תחילה, השירות שהם מקבלים, העובדים אחר-כך ובסוף ההנהלה.

ברוך אסקרוב: הצעדים שמוצעים פוגעים קודם כל במאזינים.

ברוך אסקרוב: אלה קיצוצי פעולות.

אופיר אקוניס: אמרתי, המאזינים והצופים ביחד.

ברוך אסקרוב: אשר על כן, עם ההקלה הזאת, שנדמה לי שהיא שקולה למעל 30 מיליון שקלים, תתורגם תחילה לדחיית כל פעילה – אנחנו היינו אומרים לביטול כל פעולת קיצוץ, אבל בוודאי לתחילה, כאשר גם אתה כבודו מנחה שהדיונים האלה יואצו, יש סיכוי שיהיה פה מפגש הרמוני של שני הצירים הללו.

ברוך אסקרוב: זאת הצעתי ואני מודה מאוד.

צביקה גרזון: בעניין הקיצוצים.

צביקה גרזון: אני חושב שההנהלה כאן עושה טעות אסטרטגית.

צביקה גרזון: רוב הפגיעה היא ברדיו, מעט מאוד בטלוויזיה.

גדי בן יצחק: כל הפגיעה היא ברדיו, אין כרגע פגיעה בטלוויזיה.

צביקה גרזון: אנחנו לא יודעים אם לטלוויזיה יש סיכוי או אין לה סיכוי.

צביקה גרזון: אני מקווה שיש לה סיכוי לשרוד באיזו צורה.

צביקה גרזון: ברדיו יש תרנגולת שנותנת ביצים והולכים להרוג את התרנגולת הזאת.

צביקה גרזון: יש עוד בעיה.

צביקה גרזון: בכל פעולות הקיצוץ הולכים לפגוע בעיקר בעובדים המאוגדים.

צביקה גרזון: שמו בצד את העובדים בעלי החוזים, שהמשכורות שלהם מאוד גבוהות בהם או שלא תהיה פגיעה בכלל או שהפגיעה תהיה מינימאלית.

גדי בן יצחק: להם יש חוזה אז לא פוגעים.

גדי בן יצחק: הסכם קיבוצי זה לא חוזה.

צביקה גרזון: בדיוק.

צביקה גרזון: נקודה נוספת.

צביקה גרזון: בימים אלה מונחים על השולחן חידושם של הרבה חוזים של בכירים.

צביקה גרזון: אני מבקש לעצור את הדיון הזה בחוזים של הבכירים, להוריד את השכר של העובדים שמחדשים להם את החוזים של הבכירים ולהגביל את הזמן שלהם לזמן מאוד קצוב, אולי שנה ולא 5 שנים או 4 שנים כמו שעשו עד היום.

צביקה גרזון: הדגש צריך להיות על קיצוץ החוזים של הבכירים האלה.

צביקה גרזון: זה לא יתכן שבמקום אחד הולכים לפגוע בעשרות אחוזים בשכר המינימאלי של העובדים ומצד שני יאשרו חוזים של בכירים לעוד תקופה.

אופיר אקוניס: מאה אחוז.

רן אפרתי: אני רוצה להוסיף שהיקף הפגיעה בעובדים יהיה בדיוק שווה ערך להיקף הפגיעה בהנהלת רשות השידור.

רן אפרתי: אין שום הבדל בין העובדים לבין ההנהלה.

רן אפרתי: אם מקצצים איקס אצל העובדים, שיקצצו גם איקס גם אצל הבכירים, על אותו משקל.

אופיר אקוניס: כך אמרתי בהתחלה.

אופיר אקוניס: אמרתי שהמשכורות צריכות להיות משולמות במלואן ב-1 לחודש.

רן אפרתי: גם אתמול, כשהוחלט שמקצצים רק ברדיו, שזה יהיה בדיוק בהקבלה גם בצד השני.

אופיר אקוניס: מנכ"ל רשות השידור, בבקשה.

מוטי שקלאר: אני לא חושב שהדברים שנאמרו פה על ידי הוועד הם רלוונטיים לדיון הנוכחי.

מוטי שקלאר: אני טוען שהדברים שאתם אומרים הם לא מדויקים.

מוטי שקלאר: מותר לכם לומר הכול אבל זה לא המקום לייצר את מה שהרבה רוצים, לעשות אבחנה והפרד ומשול בין הרדיו לטלוויזיה כי אז גם הרדיו ייפול, שלא תהיה לכם שום אשליה.

מוטי שקלאר: כל הכיוון שאתם מנסים להוביל בוועדות למיניהם, תסגירו את הטלוויזיה ותשאירו את הרדיו, תביא גם לסגירת הרדיו.

גדי בן יצחק: זה לא מה שנאמר.

גדי בן יצחק: נאמר שלא תיגע באף עובד עד שאתה לא גומר את המשא ומתן לרפורמה.

רן אפרתי: דרך אגב, את ה"הפרד ומשול" עשו אתמול בוועד המנהל, פגעו ברדיו ולא בטלוויזיה.

מוטי שקלאר: אני כבר אומר לך שזה לא מדויק, זה רחוק מלהיות מדויק.

רן אפרתי: בוא נשמע מה ההחלטות לגבי הרדיו ומה ההחלטות לגבי הטלוויזיה.

מוטי שקלאר: אם היושב ראש חושב שהדיונים הללו של הוועדה המנהל צריכים לבוא לפה, אני מוכן להיכנס לרזולוציה, מה שאתה רוצה.

אופיר אקוניס: אני שמח ששאלת מה היושב ראש חושב כי אני אגיד לך.

אופיר אקוניס: אמרתי את זה קודם לחבר הכנסת אורון וגם האגודה לזכות הציבור לדעת הסכימה עם דעתי.

אופיר אקוניס: אמרתי שבוועדה הזאת אנחנו נותנים הרבה מאוד גלגלי הצלה לרשות השידור.

אופיר אקוניס: אתמול נתנו בשנייה ושלישית את הסמכות לשר להפחית במחויבויות לענייני סוגה עלית וכדומה.

אופיר אקוניס: היום, לצורך העניין, אמרתי שאני שוקל, לראות מה אנחנו עושים עם החוק הזה.

אופיר אקוניס: זה גם גלגל הצלה לרשות השידור.

אופיר אקוניס: מה אנחנו לא מקבלים פה?

אופיר אקוניס: אנחנו לא מקבלים את הצד השני.

אופיר אקוניס: הגברת בן גיגי וגם הגברת בשרי השתמשו במושג תקציב רשות השידור.

אופיר אקוניס: אם אני מאשר את ההקפאה הזאת, דבר שנותן לרשות השידור יותר כסף, אני לא יודע מה אנחנו מקבלים?

אופיר אקוניס: לאן הולך הכסף?

אופיר אקוניס: אנחנו השתמשנו בחוזי בכירים, ברכבים לבכירים, בהוצאות אחרות, בכל מיני מכרזים.

אופיר אקוניס: אנחנו לא יודעים מה התמורה.

אופיר אקוניס: אני לא מתכוון לשידור.

אופיר אקוניס: אני אומר לך המנכ"ל, שיש שידור ציבורי טוב.

אופיר אקוניס: בניגוד לכל הברנז'ה התל-אביבית שתמיד חובטת ב"גברת מרוממה", אני מתנגד לתפישה של התעשייה התל-אביבית שאומרת שרשות השידור עושה טלוויזיה לא טובה.

אופיר אקוניס: גם בתעשייה המסחרית יש טלוויזיה רעה.

אופיר אקוניס: לפעמים יש תכניות רעות מאוד, שמדרדרות את השיח הציבורי.

אופיר אקוניס: בכל תחנת טלוויזיה יש שידור יותר טוב ופחות טוב.

אופיר אקוניס: אבל מה אנחנו מקבלים?

אופיר אקוניס: את זה אנחנו לא יודעים.

מוטי שקלאר: אני אענה אחד לאחד ואשמח אם יינתן לי לדבר באופן שוטף.

מוטי שקלאר: אני רוצה להרגיע את אנשי הרדיו שנמצאים פה.

מוטי שקלאר: הקיצוצים וצעדי החירום שאנחנו מתחילים לנקוט מינואר יהיו שווים גם לטלוויזיה וגם לרדיו.

גדי בן יצחק: זה לא מרגיע אותנו.

גדי בן יצחק: אמרנו שאין קיצוצים.

מוטי שקלאר: אצלנו למדנו שיש כללים שמקשיבים אחד לשני, ודאי פה.

גדי בן יצחק: חשבתי שהקשבת לכל הוועדה, שכינסת אותם לפני שבוע וחצי.

גדי בן יצחק: נאמר לך שקיצוצים פירושם פגיעה אנושה ברפורמה.

גדי בן יצחק: הסכמנו שאין צעדים חד צדדיים.

גדי בן יצחק: מרשימת הקיצוצים שאתה מתכנן אנחנו רואים ניסיון לרפורמה חד צדדית.

מוטי שקלאר: תרשה לי לא לענות כרגע לנושא הזה.

מוטי שקלאר: אני רוצה להסיר את הרעשים למיניהם.

מוטי שקלאר: אין בתקופה האחרונה שום חלוקת רכבים, ודאי לא נוצצים.

מוטי שקלאר: עבדך הנאמן נוסע ונתקע כל שבוע עם אוטו שעשה מעל 350,000 קילומטר, שבקושי עובר את ה-100.

מוטי שקלאר: 3 פעמים בחודשים האחרונים נתקעתי בדרכים, כולל ב-1:00 בלילה ותאמין לי שזה לא נעים.

מוטי שקלאר: אף אחד לא לוקח רכבים נוצצים כאלה ואחרים.

מוטי שקלאר: כמובן שיש תפקידים שמצריכים רכב.

מוטי שקלאר: נכון שיש שכבה מאוד דקה של קבוצת אנשים שמרוויחה קצת יותר מהממוצע - - -

לאה ורון: סליחה, אז למי הוחלפו הרכבים?

לאה ורון: אני מבינה שרכב למנכ"ל הוחלף.

מוטי שקלאר: אני לא יודע.

אופיר אקוניס: אנחנו רוצים לדעת.

אופיר אקוניס: אנחנו רוצים לדעת על מה ההוצאה.

אופיר אקוניס: האם ההוצאה היא לשיפוץ האולפן, לתפאורה יותר נוצצת או לדברים האלה, למשכורות?

מוטי שקלאר: זה מקום רווי יצרים ואינטרסים.

מוטי שקלאר: מקום שמנסים להגיד דברים שגם אפילו בדמיון הפרוע ביותר שלי עדיין לא חלמתי עליו ואני כבר רואה את זה למחרת כאילו אמרתי.

מוטי שקלאר: זה מקום שמלא אימיילים אחד נגד השני על דברים שהיו ושלא היו.

מוטי שקלאר: זה מקום בעייתי שנמצא במצוקה מאוד גדולה.

מוטי שקלאר: אני מזדהה עם העובדים שנמצאים באי-ודאות.

מוטי שקלאר: האדם לא יודע מה עתידו.

מוטי שקלאר: בגלל המצב יש מנהלים זמניים וזה יוצר בעיה וכן הלאה.

מוטי שקלאר: אבל, אין שום השתוללות בנושא של שכר ורכבים וכן הלאה.

מוטי שקלאר: אני אומר זאת באחריות מלאה ואם היושב ראש רוצה פירוט, אני מוכן להביא את הפירוט.

אופיר אקוניס: לא אני רוצה פירוט, הוועדה רוצה פירוט.

מוטי שקלאר: הכול שקוף אצלי.

נילי בן גיגי: שום דבר לא שקוף.

אופיר אקוניס: המנכ"ל הציע פירוט.

אופיר אקוניס: אני קיבלתי את הצעתו.

אופיר אקוניס: אנחנו נקיים דיון ונקרא סעיף סעיף.

אופיר אקוניס: כמה הלך לתכנים בשידורי רדיו וטלוויזיה, מה הצופה רואה על המסך ומה הלך לאדמיניסטרציה?

מוטי שקלאר: לפני חודשיים אנחנו הצגנו מצגת בוועדת הכלכלה.

מוטי שקלאר: אני לא יודע אם הגברת שיושבת כאן – הרי תפקידכם רק לקטר, בחיים לא פירגנתם.

מוטי שקלאר: לבוא ולומר מה לא בסדר זה מקצוע, אני יודע את זה.

מוטי שקלאר: אני כבר רווי מכתבים מהגוף הזה.

מוטי שקלאר: הצגנו פה למי שרצה, ברזולוציה הכי גבוהה, את רכיבי התקציב של רשות השידור.

מוטי שקלאר: ישב פה ערן אורן, סמנכ"ל הכספים, שעושה עבודתו נאמנה, והציג פה את כל הסעיפים.

מוטי שקלאר: אני מזכיר לכם את העניין הזה.

מוטי שקלאר: אפשר להביא את המצגת הזאת פעם נוספת.

מוטי שקלאר: כדאי לזכור את הנתון החשוב ביותר.

מוטי שקלאר: בגלל מבנה רשות השידור ולשם כך יש רפורמה, 85% מתקציב רשות השידור הוא תקציב קשיח שאי-אפשר לזוז ממנו.

מוטי שקלאר: מ-50 מיליון שקל לבזק ועוד עשרות מיליוני שקלים לזכויות למיניהן, לאין סוף גופים שדורשים זכויות.

מוטי שקלאר: כסף חזרה לאוצר דרך אגרת התדרים של 22 מיליון שקל, מחבילת הדי.

מוטי שקלאר: טי.

מוטי שקלאר: טי.

מוטי שקלאר: זה יהיה 12 מיליון שקל, הסכמי הסתדרות אוצר שמביאים אותנו לעוד איזה 30 מיליון שקל, לשלם תוספת שכר.

מוטי שקלאר: כל הסכם שהוא כזה שנעשה בין הסתדרות עובדים זה מקופת רשות השידור.

מוטי שקלאר: הגיע הזמן פעם אחת ולתמיד להבין שתקציב רשות השידור בחלוקה של 60%:

מוטי שקלאר: 40% רדיו טלוויזיה, אין לך הרבה מרווח וזה כל רעיון הרפורמה.

מוטי שקלאר: גם אם תהיה רפורמה ותורידו עכשיו את האגרה ב-5%, אז לא יהיה לי כסף ליישם את מהות הרפורמה.

אופיר אקוניס: אבל אין רפורמה.

צביקה גרזון: אין ולא תהיה.

צביקה גרזון: אנחנו מיום ליום מתרחקים מהרפורמה.

אופיר אקוניס: כל הרעיון הוא ש"הא בהא תליא", אין רפורמה.

אופיר אקוניס: מר בן יצחק, לא דיברתי על ישיבות על הרפורמה, דיברתי על הרפורמה.

אופיר אקוניס: שים לב, מילותיי מכובסות בקפידה.

אופיר אקוניס: אתה מכיר אותי כמה שנים, אני לא מדבר בצורה פרוזאית.

גדי בן יצחק: אני דיברתי מהלב, אני מאוד רוצה רפורמה.

גדי בן יצחק: משום מה לא מגיעים לרפורמה.

אופיר אקוניס: בוא אני אתקן אותך, יש ישיבות על הרפורמה ואין רפורמה.

צביקה גרזון: ולא תהיה.

אופיר אקוניס: את זה לא אמרתי.

צביקה גרזון: אני אומר לך שלא תהיה בגלל העמדות הקשוחות שההנהלה מציגה והאוצר מציג.

צביקה גרזון: לפני שבוע מוטי אמר שאנחנו קרובים מאוד, קושרים מייד את השרוכים האחרונים לרפורמה.

צביקה גרזון: הלכנו לאוצר ומסתבר שלא מתקדמים, יש נסיגה רבתי אחורה.

צביקה גרזון: כשהתחילו לנסח את הטיוטה של ההסכם, ראינו כמה שאנחנו רחוקים.

מוטי שקלאר: אני מאוד אשמח אם היושב ראש יתחשב בחולשה שלי.

מוטי שקלאר: מבנה המוח שלי מוגבל וברגע שאני לא מדבר ברצף אני שוכח מה אני רוצה לומר.

מוטי שקלאר: אם יפריעו לי כל שנייה - - -

אופיר אקוניס: בסדר גמור.

אופיר אקוניס: רגע, אני רוצה לשמוע גם את מנהל אגף הגבייה.

מוטי שקלאר: אני רוצה לסיים.

מוטי שקלאר: אני מציע - - -

אופיר אקוניס: בעוד זה מדבר וזה בא, אני מקבל כאן בקשה לגבי ערוץ נוסף אחר, שגם לו יש בעיות.

גדי בן יצחק: 2012, ערוץ 10, בשבילם יש כסף.

אופיר אקוניס: מי אמר?

אופיר אקוניס: ראית משהו?

גדי בן יצחק: כתוב בעיתון.

גדי בן יצחק: אני חי מהעיתון כמו ברשות השידור.

אופיר אקוניס: אני מציע לך, כעיתונאי, לא לחיות מהעיתונים.

מוטי שקלאר: לסיכום הפרק הזה.

מוטי שקלאר: אחד, אין שום השתוללות ואני מוכן להביא את הפירוט.

מוטי שקלאר: אלא אם כן יש מי שחושב שאנחנו לא צריכים "טלנטים" ברשות השידור ואנחנו נשדר בלי תחרות.

מוטי שקלאר: אנחנו נמצאים במציאות של תחרות בנוסף להיותנו שירות ציבורי.

מוטי שקלאר: שניים.

מוטי שקלאר: לגבי התקציב אני מציע לרענן את הזיכרון של כולם.

מוטי שקלאר: נביא את המצגת עם התקציב ותראו בדיוק לאן הכסף הולך.

מוטי שקלאר: הכול שקוף.

מוטי שקלאר: הוא היה, הוצג ויוצג שוב.

מוטי שקלאר: לגבי מהות השידור הציבורי.

מוטי שקלאר: למען הגברת שאמרה שאין לה מה לראות בערוץ 1, לכן היא לא פותחת אותו אף פעם, אני אזכיר מה אמור להיות השבוע.

מוטי שקלאר: ביום ראשון, אחת התכניות הטובות שנקראת "מוצב הדמוקרטיה", שהעמיד את האתוס הישראלי מול האתוס הפלסטיני.

אופיר אקוניס: אני ראיתי את זה.

מוטי שקלאר: אלן דרשווביץ ליווה את השידור.

מוטי שקלאר: זאת אחת התכניות הטובות ביותר שמדברת על צדקת הדרך.

מוטי שקלאר: זה ערוץ היחידי שמשדר שידור כזה.

מוטי שקלאר: בשבוע שעבר הערוץ היחיד ששידר בשידור ישיר את טקס הצל"שים היה ערוץ 1 ורשת ב'.

מוטי שקלאר: אפילו גל"צ לא שידרו את זה.

אופיר אקוניס: הוא רוצה להגיב על דבריה של מיטל בשרי.

מיטל בשרי: אנחנו בעד.

מיטל בשרי: אמרנו שאנחנו רוצים שהכספים יופנו לטובת התכנים.

מוטי שקלאר: ביום שישי אני מציע לכם לצפות בתכנית הדרן ללובה אליאב.

מוטי שקלאר: אני לא מדבר על הפקות בדרך כמו "גיא אוני".

אופיר אקוניס: זה צילום של הספר?

מוטי שקלאר: כן.

מוטי שקלאר: אני לא מדבר על כך שזה שהערוץ היחיד שבכלל התייחס לסופרת נעמי פרנקל.

אופיר אקוניס: בעניין הזה אני לא באתי בטענה.

אופיר אקוניס: עשרות תכניות ברדיו ובטלוויזיה שבאמת נותנות מענה ובעצם מקיימות את ההגדרה של שידור ציבורי.

אופיר אקוניס: על זה אין ויכוח.

מוטי שקלאר: אני לא מדבר על סדרת הדרמה הקצרה שמשודרת ביום חמישי בשם "אחים" שמדברת על הקונפליקט בין חרדי לבין קיבוצניק.

מוטי שקלאר: וכן הלאה וכן הלאה.

מוטי שקלאר: רבותיי, אז יש תמורה לאגרה?

מוטי שקלאר: לגבי מהות האגרה.

מוטי שקלאר: לא שמעתי מעולם מישהו מערער על התקציב שמדינת ישראל נותנת לאוניברסיטה העברית וכוללת בתוכו סבסוד משמעותי של החוק לתלמוד, החוג לספרות, החוג למחשבת ישראל וכן הלאה, משום שאין מספיק תלמידים שם.

מוטי שקלאר: יש הבנה שזה חלק מהותי לליבת הקיום שלנו.

מוטי שקלאר: לכן, לא יכול להיות שבאוניברסיטה ציבורית לא יהיה חוק לתלמוד, חוג לתנ"ך וכן הלאה, גם אם יש שם 5 תלמידים.

מוטי שקלאר: זה מהות התשלום לשידור הציבורי.

מוטי שקלאר: התייעלות או לא התייעלות, זה מה שאנחנו מנסים לעשות דרך הרפורמה.

מוטי שקלאר: נקודה אחרונה.

מוטי שקלאר: עם כל כבוד לוועדים, הדבר האחרון שאני רוצה לעשות זה לקצץ שכר כי אנחנו מקצצים גם להנהלה.

מוטי שקלאר: הודעתי ואתם שמעתי את זה.

מוטי שקלאר: אנחנו כולנו נקצץ עד 10% בהלימה למה שקוצץ לעובדים.

צביקה גרזון: כמה?

אופיר אקוניס: לא נדבר על זה עכשיו.

מוטי שקלאר: אל תהפכו את זה עכשיו לויכוח כאן.

מוטי שקלאר: צביקה, איתך אני בכלל לא מדבר.

אופיר אקוניס: אני מבקש מאבי כ"ץ, מנהל אגף הגבייה - - -

מוטי שקלאר: נקודה חשובה לגבי הקיצוצים.

מוטי שקלאר: צביקה, תתווכח איתי בכל מקום שאתה רוצה, זה לא המקום.

מוטי שקלאר: לגבי הקיצוצים.

מוטי שקלאר: זה לא עניין שאני מטיל גזירות.

מוטי שקלאר: ההנחיה שלי היתה, בגלל הקיצוצים ובגלל שאין רפורמה והאוצר לא מוכן להשלים את הגירעון של 100 מיליון שקל ולתת שקל לגירעון שאמור להיות ב-2010, כשהשנה אנחנו מסיימים בגירעון של 50 מיליון שקל.

מוטי שקלאר: ברגע שאין לך כסף, אתה חייב להוריד תכניות.

מוטי שקלאר: אני לא סוגר ערוצים כפי שדיברנו אז אני חייב באיזה מקום לקצץ.

מוטי שקלאר: ביקשתי מאגף התקציבים, הממונה על השכר, תנו הלוואה, תנו תקציב מסוים עד הרפורמה.

מוטי שקלאר: האוצר מסרב לתת שקל בשלב זה.

אופיר אקוניס: אני אגיד לך מה האוצר עושה.

אופיר אקוניס: האוצר עושה דבר שאני לא מקבל את העיקרון שלו.

אופיר אקוניס: יש בעיה?

אופיר אקוניס: נטיל את זה על הציבור.

אופיר אקוניס: לא מקובל.

אופיר אקוניס: כל דבר במשרד האוצר, כמו נושא המים, חשמל, רשות השידור, איפה המקור התקציבי?

אופיר אקוניס: בקופה של האזרחים.

אופיר אקוניס: תפחית את המתווה של הורדת האגרה.

אופיר אקוניס: הכי קל זה להטיל על הציבור וזה מה שקורה עכשיו.

אופיר אקוניס: בוועדה הזאת אנחנו מגנים על האינטרס הציבורי, יחד עם חבר הכנסת חיים אורון.

אופיר אקוניס: אגב, הוא הפתיע אותי כשאמר לבטל בכלל את מתווה ההפחתה.

אופיר אקוניס: אנחנו בעד הפחתת מיסים.

מוטי שקלאר: כשאני מקבל מכתב ברור ממשרד האוצר, על שלל אגפיו, עם המנהלים שלהם, שאומרים הם לא מוכנים לתת שקל והם מחייבים אותי לעבוד לפי התקציב הקיים בלבד ושיהיה תקציב מאוזן - אמנם אני לא אלך איתם עד הקצה אבל אני חייב לקצץ.

אופיר אקוניס: האם הודעות האגרה יצאו כבר, אדוני מנהל אגף הגביה?

אופיר אקוניס: האם הטבעת אותן?

אבי כ"ץ: הן עוד לא יצאו.

אבי כ"ץ: הן אמורות לצאת לאחר האישור שלכם ביום חמישי.

אופיר אקוניס: מה ביום חמישי?

אופיר אקוניס: כבר יצאת מתוך הנחה שאישרתי את ההפחתה?

אבי כ"ץ: לא.

אבי כ"ץ: הן לא יצאו לפני שהחוק יאושר.

אופיר אקוניס: כלומר, הסכומים הם כבר עם הקפאת ההפחתה?

אבי כ"ץ: כן.

אופיר אקוניס: למה?

אופיר אקוניס: ואם לא נאשר את זה?

אבי כ"ץ: אז הן לא יצאו.

אופיר אקוניס: אתם יצאתם מנקודת הנחה שאני חותמת גומי.

אופיר אקוניס: אני תמיד משלם את האגרה ואני אשלם כל סכום כי אני אזרח שומר חוק.

אופיר אקוניס: אבל אתם יצאתם מנקודת הנחה שאני מאשר.

אופיר אקוניס: זה מה שקורה כאן אם הבנתי נכון.

אופיר אקוניס: רגע, האם האגרה עדיין מחולקת לשני תשלומים?

אופיר אקוניס: אנחנו יכולים לאשר הקפאה רק לחצי שנה.

אופיר אקוניס: בחצי שנה הקרובה נראה האם הרפורמה מתקדמת ונחזור לפה ביוני.

אבי כ"ץ: אמרת בוועדה שבכל חוק שאתה מופיע מתלוננים בפניך על גובה האגרה.

אופיר אקוניס: על קיום האגרה.

אופיר אקוניס: אני חוזר על מילותיי.

אופיר אקוניס: בכל מקום שאני אגיע, שואלים את השאלה הזאת.

גדי בן יצחק: אף אחד לא יודע כמה הוא משלם.

אופיר אקוניס: כל אלה ששואלים הם אלה משלמים.

אבי כ"ץ: אתה שומע גם תלונות שמשלמים סכום גבוה לכבלים.

אופיר אקוניס: להרבה דברים, נכון.

אופיר אקוניס: האנשים לא חייבים להתחבר.

אבי כ"ץ: רציתי לומר שהאגרה היא שנתית.

אבי כ"ץ: אמרת שאולי תאשר לחצי שנה אבל האגרה היא שנתית.

אבי כ"ץ: אנחנו מבקשים שההקפאה תהיה לשנה שלמה.

אופיר אקוניס: אני שואל אותך:

אופיר אקוניס: האם מבחינה טכנית אני יכול להקפיא לחצי שנה כדי לבחון איך מתקדמת הרפורמה בחצי שנה, פשוט לקשור את הדברים.

אבי כ”ץ: האופנים שהציבור משלם את האגרה זה תשלום מראש עד סוף פברואר או בשני שיעורים בינואר וביולי.

אבי כ”ץ: אנחנו מאפשרים לשלם ב-4 תשלומים באמצעות הוראת קבע.

אופיר אקוניס: ואז משלמים פחות?

אבי כ"ץ: לא, זה דחיית תשלומים לטובת האזרח.

אבי כ"ץ: רציתי להביא לידיעת הוועדה ולידיעת הגברת מזכות הציבור לדעת.

אבי כ"ץ: היא אמרה שהכי טוב היה לעשות היטל כפי שקיים לגבי אגרת הרדיו.

לאה ורון: זה לא בפנינו.

לאה ורון: מר כ"ץ, חבל על הזמן.

אבי כ”ץ: אני רק אגיד לה שהצעה כזאת נבחנה על ידי חבר הכנסת שטרית וירדה מהפרק מהטעם הזה שהיום כל בית אב מחזיק יותר מרכב אחד.

אבי כ”ץ: מבחינתנו זה היה הכי נוח.

אתי בנדלר: ההצעה הזאת מעוררת בעיות רבות, זאת אחת מהבעיות.

חנה מצקביץ: יש בעיה להקפיא את זה לחצי שנה.

אבי כ”ץ: לכן אנחנו מבקשים להקפיא את זה לשנה שלמה.

אבי כ”ץ: לאפשר לנו את העבודה השוטפת, לאפשר לנו להתחיל את השנה ב-1.1, גם מבחינת רשות השידור וגם מבחינת הציבור.

אבי כ”ץ: אי-אפשר לשגע את הציבור עם כל מיני הודעות ולפעמים גם לא מבינים את ההודעות האלה.

אבי כ”ץ: אנחנו מבקשים להתחשב בבקשה שלנו, עד שנת 2010, כפי שאושר אתמול במליאה בקריאה ראשונה.

אבי כ”ץ: אם רוצים התחשבנות לגבי הרפורמה, אפשר לעשות את זה במהלך השנה לגבי שנה הבאה.

חנה מצקביץ: החוק קובע שהאגרה היא שנתית ושהשר צריך לפרסם את סכום האגרה אחת לשנה כך שזה בלתי אפשרי.

לאה ורון: זה אפשרי אם עושים תיקון עקיף לאותו סעיף שאת מקריאה.

עידו אציל: כפי שאמרה עורכת הדין מצקביץ, האגרה היא אגרה שנתית.

עידו אציל: המועדים לתשלום נקבעים על ידי השר בתקנות בהתאם לסעיף 29.

אופיר אקוניס: הבנתי, אני חושב שמיצינו את הדיון הזה.

אופיר אקוניס: אני מתקשה עם הדבר הזה.

אופיר אקוניס: קשה לי ללכת נגד האינטרס הציבורי.

אופיר אקוניס: אני תומך בהחלטתו של השר נתניהו מ-2004.

אופיר אקוניס: מה אני יכול לעשות?

אופיר אקוניס: זאת היתה החלטה נבונה.

אופיר אקוניס: היו אז הרבה החלטות נבונות וזאת אחת מהן.

אופיר אקוניס: משרד האוצר משנה את עמדתו עכשיו, מבטלים את המתווה של נתניהו כשר האוצר.

אופיר אקוניס: אין לי טענה לשר הממונה כי אז הוא לא היה בתפקיד הזה.

אופיר אקוניס: אני רוצה לבחון את זה.

אופיר אקוניס: אני הולך לקיים ישיבה.

אופיר אקוניס: אני מבקש שהשר יבוא לישיבה הבאה.

אלברט סחרוביץ: אי אפשר לדחות את זה.

אופיר אקוניס: אני אקיים התייעצות נפרדת עם השר.

אלברט סחרוביץ: התקיימה ישיבה עם השר.

אופיר אקוניס: לא התקיימה.

אופיר אקוניס: אני גם לא הצבעתי בעד הדבר הזה.

אופיר אקוניס: אגב, השר לא היה פה פעם אחת.

אופיר אקוניס: אני מבקש שהוא יגיע לישיבה הבאה שבה גם יציג המנכ"ל - - -

אלברט סחרוביץ: - - -

אופיר אקוניס: אנחנו לא משרד ממשלתי.

לאה ורון: תעבירו את החוק חודש וחצי מראש, תוכל הוועדה להתייחס.

לאה ורון: זה חוק שעבר אתמול במליאה בקריאה הראשונה.

אופיר אקוניס: אין ויכוח, אני החלטתי.

לאה ורון: אי-אפשר לתאם עם השר את הזמנים, עם כל הכבוד לכם.

אופיר אקוניס: תיראו, יש פה, למשל, תקדים, שחוק אגרה בעבור רשות השידור (שינוי שיעורי הפחתת האגרה), התקבל בכנסת ב-14.1.2008 על אגרת 2008.

אופיר אקוניס: כלומר, כפי שמר כ"ץ אמר, חיכו עד שהדבר אושר.

גדי בן יצחק: זה לא יעזור לעובדים שגם כך מקבלים את המשכורת מאוחר וזה לא יעזור לעובדים להרגיש לא מאוימים.

גדי בן יצחק: כמו שכבודו אמר, לא תמיד שיקולי ההנהלה והצורה שבה מתנהלת רשות השידור היא בסדר.

אופיר אקוניס: רבותיי, אנחנו נתאם.

אחיה גינוסר: אני רוצה להתייחס לעניין הזה.

אחיה גינוסר: הבנתי מהישיבות הקודמות בוועדה הזאת, שיש פה הסכמה רוחבית על חשיבות השידור הציבורי.

אופיר אקוניס: אין ויכוח, אנחנו לא עוסקים בזה.

אחיה גינוסר: ההכנסה היחידה של רשות השידור היא האגרה.

אחיה גינוסר: לא נמצאה דרך אחרת להחזיק את רשות השידור ולכן יש צורך באגרה.

אחיה גינוסר: האגרה שמשולמת היום זאת האגרה הנמוכה ביותר תבל.

אחיה גינוסר: אני מבקש אתכם להתייחס לזה.

אחיה גינוסר: כאשר אתם מדברים על האינטרס הציבורי אתם צריכים להבין שהציבור בישראל משלם הכי מעט אגרת רשות שידור.

אחיה גינוסר: לפני כשנה יצא לי להיפגש עם ראש הממשלה, כשהיה יו"ר האופוזיציה ושאלתי אותו לגבי ההפחתה באגרה מכוון שהוא היה שר האוצר שהפחית.

אחיה גינוסר: כשהגענו להבנה שכבר ירדו למעלה מ-40% מהאגרה, הוא אמר לי באופן מפורש שלדעתו זה הזמן לעצור את זה.

אופיר אקוניס: טוב.

ערן הורן: אני סמנכ"ל כספים של הרשות.

ערן הורן: הרשות מסיימת את שנת 2009 בגירעון של 50 מיליון שקל, שכולו הושת על הספקים שלה.

ערן הורן: נכון להיום תשלומי השכר משולמים במלואם.

ערן הורן: זה נכון שמשכורת דצמבר תידחה ביום או ביומיים.

אופיר אקוניס: בלאו הכי זה יוצא ביום שלישי.

ערן הורן: מבלי שנקבל את תקבולי האגרה של 2010, לא נוכל לעמוד בהתחייבויות שלנו.

אופיר אקוניס: אני לא יודע למי הם אמרו את זה.

אופיר אקוניס: אני בעד השידור הציבורי, אני בעד תשלום האגרה.

אופיר אקוניס: אני רוצה להבטיח דבר אחד והוא שהרפורמה מבוצעת.

אופיר אקוניס: אני לא רואה שהדבר הזה מתקדם לשום מקום.

אופיר אקוניס: קיבלתי את הצעתך להציג לנו את התקציב, על מה מוציאים.

אופיר אקוניס: אני בטוח שכל חברי הוועדה יגיעו לדיון הזה, זה יהיה דיון מרתק.

אופיר אקוניס: נקיים אותו בשבוע הבא.

אופיר אקוניס: בינתיים מר כ"ץ לא יוציא את הוראת התשלום של אגרת רשות הדיבור.

אלברט סחרוביץ: זה לא הסיכום.

אופיר אקוניס: אלברט, אני מודה לך על הערותיך החשובות.

עידו אציל: ההליך החקיקתי עוכב בעקבות משא ומתן שהתנהל בין משרד האוצר, הממונה.

אופיר אקוניס: אמרתי ששר האוצר שינה את עמדתו.

עידו אציל: גם הממשלה, כשהיא קיבלה את ההחלטה היא אישרה את החוק על דעתה.

עידו אציל: החוק הובא לוועדת השרים כאשר הוא אושר על דעת הממשלה.

אופיר אקוניס: ברור כשמש.

עידו אציל: לאור הדחיפות - - -

אופיר אקוניס: אנחנו לא הממשלה, אנחנו הכנסת, יש הפרדת רשויות.

עידו אציל: הכנסת נדרשת לראות את הנסיבות כאשר האגרה אמורה להיות מופחתת ב-1 בינואר לפי החוק.

עידו אציל: השר קבע בתקנות זה מכבר את מועדי התשלום.

עידו אציל: מועדי התשלום כבר קבועים בתקנות ואנחנו גם קיבלנו פניה מהיועצת המשפטית של משרד התחבורה שציינה בפנינו שאגרות הרישיון נשלחים לבעלי כלי הרכב כחודשיים לפני מועד רישיון הרכב והם ביקשו שהחוק יפורסם לא יאוחר מראשית ינואר 2010.

עידו אציל: אני חושב שמבחינת - - -

לאה ורון: אדוני מוכן להבהיר לוועדה מדוע העברתם את החוק לכנסת רק אתמול?

לאה ורון: מדוע הדיון הראשון בהצעת החוק התקיים אתמול ולא נתתם לוועדה שהות לקיים דיונים, לשמוע את כל הדברים שיושב ראש הוועדה היה רוצה לשמוע עליהם תשובות?

עידו אציל: הממשלה בהחלטתה ביקשה מוועדת הכנסת שיהיה פטור מחובת הנחה.

עידו אציל: לא הצלחנו.

עידו אציל: נערכו מגעים מטעם השר עם יו"ר ועדת הכנסת על מנת להעלות את זה לדיון בוועדת הכנסת ולקצר גם את הנחת החוק ולקצר את המועדים.

עידו אציל: זה לא צלח.

עידו אציל: אני יכול להגיד שמטעם לשכת השר נעשו כל המאמצים.

אופיר אקוניס: לגבי הליך החקיקה, נשמע את נציגת הנהלת הקואליציה.

עידו אציל: הכנסת צריכה לשים לנגד עיניה שבעצם עיכוב בסיום ההליך החקיקתי יביא למשהו שהוא לא כל-כך תקין, זאת לאור - - -

אופיר אקוניס: כאילו שההתנהלות בצד השני היא תקינה.

אופיר אקוניס: תודה, הבנתי.

אופיר אקוניס: עינת, מהנהלת הקואליציה.

אופיר אקוניס: את רוצה לסבר את אוזננו לגבי הליך החקיקה והפנייה לוועדת הכנסת?

עינת עובדיה: הליך החקיקה היה הליך לא תקין, אני נורא מתנצלת.

עינת עובדיה: לא ניתן להאשים את מוועדת הכנסת בכך שלא הביאה את זה לפטור מחובת הנחה, כיוון שהליך החקיקה היה מאוחר מלכתחילה.

עינת עובדיה: זה הכול.

אופיר אקוניס: תודה רבה, אני מאוד מודה לך.

אתי בנדלר: אדוני, ברשותך, עוד מילה אחת.

אופיר אקוניס: רק חוק רמת הגולן, שהוא חשוב ביותר, עבר ב-3 קריאות ביום אחד.

קריאה: גם חוק ירושלים.

אתי בנדלר: לא הגבתי עד כה ולא ביקשתי את רשות הדיבור עד ששמעתי את נציג הלשכה המשפטית במשרד ראש הממשלה אומר שהליך החקיקה כאן לא תקין.

אתי בנדלר: אני חייבת למחות על זה נמרצות.

אתי בנדלר: אני חושבת שהתייחסות לוועדת כנסת כאילו היא חותמת גומי של הצעות חוק - - -

אופיר אקוניס: זה מה שהבנתי.

אתי בנדלר: - - היא התייחסות מאוד לא ראויה.

אופיר אקוניס: נכון מאוד.

אתי בנדלר: לוועדה מותר לשמוע דיווח.

אופיר אקוניס: גיליתי את זה תוך כדי כי הוראות האגרה כבר הוכנו.

אתי בנדלר: כפי שאמר יושב ראש הוועדה, אם רצונו של יושב ראש הוועדה לוודא את השימוש באגרה, שהוא נדרש לבטל את ההקפאה, או להקפיא את ההפחתה, ליתר דיוק, אני חושבת שאין הליך ראוי מזה.

אתי בנדלר: זכותו לדרוש דיון כזה בהשתתפות השר.

אופיר אקוניס: אני מודה ליועצת המשפטית ואני נועל את הישיבה, תודה רבה.